Սակայն, ստեղծված նոր իրավիճակը, կարծես, այլ բան է փաստում՝ որ «Գազպրոմ Արմենիա»-ի, ՀԷՑ-ի տասնյակ հազարավոր նորագիր ՀՀԿ-ականները նույնիսկ չեն փրկում վիճակը, և վերջինիս քաղաքական ծրագրերը մնում են չիրագործված։ Այժմ, երբ վարչապետ Կարեն Կարապետյանի քաղաքական ապագան անորոշ է, Սամվել Կարապետյանը ջանքերը կենտրոնացնելու է հետընտրական փուլում եղբոր՝ ԱԺ ՀՀԿ-ական պատգամավոր Կարեն Կարապետյանի ԱԺ նախագահ դառնալու համար Ռուսաստանի «դաբրոն» ձեռք բերելու վրա: Ինչպես պարզ դարձավ հետագայում, Կարեն Կարապետյանի ԱԺ նախագահ դառնալու հեռանկարը ի դերև եղավ, ու նրա քաղաքական ապագան էլ դեռ անորոշ է: Եթե այս տեղեկությունները հավաստի համարենք, չի բացառվում՝ Գագիկ Ծառուկյանն էլ անցել է հակագրոհի: Նրա տարբեր թիմակիցներ քննադատում են կառավարության գործունեությունը, անգամ հրաժարականի ակնարկ անում: